जब से सलमान खान के भाई और एक्टर-प्रोड्यूसर अरबाज खान का नाम IPL सट्टेबाजी में फंसा है तभी से इस केस को लेकर नए-नए खुलासे हो रहे हैं। इसी बीच एक और चौकाने वाली सच्चाई सामने आई है जिसका खुलासा खुद अरबाज ने ही किया है। उनके मुताबिक इस सट्टेबाजी की वजह से ही उनकी और मलाइका की 18 साल पुरानी शादी टूटी थी।अरबाज खान शनिवार को ठाणे पुलिस की एंटी एक्सटॉर्शन सेल के सामने पेश हुए। पूछताछ के दौरान उन्होंने पिछले 5 साल से सट्टेबाजी में शामिल होने की बात को कबूल कर लिया। अरबाज के मुताबिक उनके डिवोर्स की एक वजह सट्टेबाजी भी रही। क्योंकि वसूली के लिए मलाइका के पास भी फोन आने लगे थे। जिससे रोज उनके घर पर झगड़े होते थे। इन सबके बाद तलाक से दो साल पहले से ही मलाइका उनसे दूर हो गईं। दोनों एक घर में सिर्फ दिखाने के लिए रहते थे। साल 2017 में दोनों का डिवोर्स हो गया।अरबाज ने ये भी कबूला कि सट्टे की वजह से ही उनका सबकुछ बर्बाद हो चुका है। वो पैसे बनाने के चक्कर में हारते चले गए। उन पर काफी कर्ज हो गया था। लोग उन्हें परेशान कर रहे थे। अरबाज अब तक 3 करोड़ से भी ज्यादा की रकम वो सट्टेबाजी में हार चुके हैं।पुलिस सूत्रों का दावा है कि अरबाज की सट्टेबाजी की लत की वजह से ही सलमान भी नाराज रहने लगे। दीपावली के वक्त वो अरबाज पर हाथ उठाने वाले थे कि मां बीच में आ गईं। अरबाज की इन्ही हरकतों की वजह से सलमान ने उनकी फिल्म दबंग-3 से भी हाथ खींच लिए।दरअसल, ठाणे पुलिस की अपराध शाखा के अवैध वसूली निरोधक प्रकोष्ठ (एईसी) ने 15 मई को गिरोह का भंडाफोड़ किया था और मुंबई में सोनू जालान उर्फ सोनू मलाड सहित चार लोगों को गिरफ्तार किया था। जांच के दौरान जालान और अरबाज के बीच संबंधों का पता चला था, जिसके बाद उन्‍हें पूछताछ के लिए बुलाया गया।पूछताछ के लिए पुलिस के सामने पेश होने से पहले सुबह 9.30 बजे अरबाज खान अपने बड़े भाई सलमान खान से मिलने गैलेक्सी अपार्टमेंट पहुंचे। दोनों के बीच काफी देर तक बातचीत हुई, जिसके बाद अरबाज बाहर निकले और बिना इधर-उधर देखे सीधे अपनी गाड़ी से रवाना हो गए। क्राइम ब्रांच ठाणे जाते हुए अरबाज के साथ सलमान के बॉडीगार्ड शेरा और वकील भी मौजूद हैं।